I prøverennet 17. januar 1937 ble bakkerekorden forbedret flere ganger, sist av Hilmar Myhra med 62,5 meter. Også dette året var det ustabile snøforhold, men ei uke før mesterskapet kom det så mye snø at medlemmer av Sem IF måtte hjelpe TT med å preparere bakken. I rennet, som ble sett av 15 000 tilskuere, satte Terje Glesaaen ny bakkerekord med 68 meter. FIS sertifiserte bakken i 1938, men et internasjonalt renn samme år ble avlyst på grunn av snømangel.